કેરળની હાઈ ર્કોટની મદદથી પેટ્રોલનો લેટેસ્ટ ભાવવધારો ઓછો થઈ શકે છે - news
કેરળની હાઈ ર્કોટની મદદથી પેટ્રોલનો લેટેસ્ટ ભાવવધારો ઓછો થઈ શકે છે
Published: 5th November, 2011 19:25 IST
પેટ્રોલમાં ફરી લીટરદીઠ ૧.૮૨ રૂપિયાના થયેલા ભાવવધારાને કારણે સરકાર સાથી પક્ષો અને વિરોધ પક્ષોની આકરી ટીકાનો સામનો કરી રહી છે ત્યારે ગઈ કાલે કેરળ હાઈ ર્કોટે ઑઇલ કંપનીઓને ર્કોટ સમક્ષ એમની બૅલેન્સશીટ અને ક્વૉર્ટલી રિપોર્ટ રજૂ કરવા જણાવ્યું છે.
સરકારના એક મહત્વના સાથી પક્ષ તૃણમુલ કૉન્ગ્રેસે આ મુદ્દે વિરોધ કરવાની ધમકી આપી છે અને અન્ય સાથી પક્ષોએ પેટ્રોલના ભાવમાં વધારો કરવાના નિર્ણયની પુન: વિચારણા કરવા માટે જણાવ્યું છે ત્યારે સરકાર પર આ વધારો પાછો ખેંચી લેવા દબાણ વધી રહ્યું છે. એવા સંકેતો મળ્યા છે કે ગુરુવારથી પેટ્રોલમાં લિટરદીઠ જે ૧.૮૨ રૂપિયાનો વધારો થયો છે એમાં થોડો ઘટાડો થઈ શકે છે, પણ આ નર્ણિય વડા પ્રધાન મનમોહન સિંહ ફ્રાન્સમાં યોજાયેલી G-20 મંત્રણામાંથી પાછા આવે એ પછી લઈ શકાશે.
આ સિવાય વિધાનપરિષદે દાવો કર્યો હતો કે ભૂતપૂર્વ સંસદસભ્ય પી. સી. થૉમસની જાહેર હિતની અરજી રાજકીય હેતુથી પ્રેરિત છે, પણ ર્કોટે આ દાવાને ફગાવી દેતાં જણાવ્યું હતું છે કે રાજકારણમાં લોકોના હિતનો પણ સમાવેશ થાય છે અને એટલે આ અરજીનો સ્વીકાર કર્યો છે.